En mand mistede den nederste del af sit ene ben, da han lørdag aften gik ud foran et tog i Aalborg.

En mand gik lørdag aften kort før klokken 21 ud foran et tog på skinnerne på Postmestervej i Aalborg. Manden mistede den nederste del af sit ben og måtte opereres. Nordjyllands Politi mener, at der muligvis er tale om et selvmordsforsøg. Toget kørte med lav hastighed, da sammenstødet skete. Manden er udenfor livsfare og vil nu få psykologhjælp.